open-index/open-wikipedia-markdown huggingface dataset:
பெஞ்சமின்

thumb|right|பெஞ்சமின் (வலம்) தன் சகோதரர் யோசேப்புவை ஆரத்தழுவுதல்
யூத, கிறித்தவ, இசுலாமிய பாரம்பரியத்தின்படி, **பெஞ்சமின்** அல்லது **புன்யாமீன்** (*Benjamin*) யாக்கோபுவின் பதின்மூன்று பிள்ளைகளில் (12 ஆண்கள், 1 பெண்) கடைசிப் பிள்ளையும், ராகேலின் இரண்டாவதும் கடைசி மகனும் ஆவார்.  இவர் இசுரயேலிய பெஞ்சமின் கோத்திரத்தின் தந்தையாவார். விவிலியம் கூறுவதன்படி, ராகேலின் முதற்பிள்ளை யோசேப்பு போலல்லாது பெஞ்சமின் கானானில் பிறந்தார்.

## சொல்லிலக்கணம்

தோரா குறிப்பிப்பிடுவதன்படி, பெஞ்சமினுடைய *பெனோனி* எனும் பெயர் யாக்கோப்பினால் பிழையாக பெஞ்சமின் என அழைக்கப்பட்டது. பெஞ்சமின் என்பதன் உண்மையான பெயர் *பெனோனி* என்பதாகும். ராகேல் பிள்ளையைப் பிரசவித்து இறந்ததால் *பெனோனி*, அதாவது *என்னுடைய வலியின் மகன்* என அர்த்தம் கொடுக்கிறது. விவிலிய அறிஞர்கள் இவ்விரு பெயர் வேறுபாடுகள் யாவேப் பாரம்பரியம் மற்றும் எலோகிம் பாரம்பரியம் என்பவற்றால் உண்டானது என்கின்றனர்.

## குடும்ப மரம்

## உசாத்துணை

பகுப்பு:யாக்கோபுவின் பிள்ளைகள்
ஈயம் இருபுரோமைடு

**ஈய மிருபுரோமைடு** *(Lead(II) bromide)* என்பது  என்ற மூலக்கூறு வாய்பாடு கொண்ட ஒரு கனிம வேதியியல் சேர்மமாகும். குறிப்பாக ஈயப் பெட்ரோலியம் எரியும்போது ஈய (II) புரோமைடு உருவாகிறது. வெண்மைநிறத் துகள்களாக இது காணப்படுகிறது.

## தயாரிப்பும் பண்புகளும்
ஈயக் கரைசல்களுடன் (உதாரணம்: ஈய(II) நைதரேட்டு) புரோமைடு உப்புகளை வினைப்படுத்துவதன் மூலம் இவ்விரு புரோமைடைத் தயாரிக்கலாம். இந்தச் செயல்முறை, தண்ணீரில் ஈய மிருபுரோமைடின் குறைந்த கரைதிறனை தன்னலப்படுத்துகிறது. சுழி பாகை செல்சியசு வெப்பநிலையில் 100 கிராம் தண்ணீரில் 0.455 கிராம் ஈய மிருபுரோமைடு மட்டும் கரைகிறது. சூடான கொதிக்கும் தண்ணீரில் இதைவிட பத்துமடங்கு அதிகமாகக் கரையும் என்பது குறிப்பிடத்தக்கது ஆகும்.
   
ஈயப் பெட்ரோலியத்தின் பரந்துபட்ட பயன்பாட்டின் காரணத்தினால், சுற்றுப்புற சூழலில் எங்கும் இருக்கக்கூடிய சேர்மமாக ஈயபுரோமைடு விளங்குகிறது. பெட்ரோலியத்தின் எரியும் பண்பை மேம்படுத்த முற்காலத்தில் நான்கீத்தைல் ஈயம் பயன்படுத்தப்பட்டது. ஈய ஆக்சைடுகள் தோன்றி இயந்திரம் மாசடைவதைத் தடுக்க பெட்ரோலியத்துடன் ஏதாவதொரு கரிம புரோமின் சேர்மம் சேர்க்கப்பட்டது. ஈய ஆக்சைடுகளை இச்செயல்பாடு எளிதில் ஆவியாகும் ஈய புரோமைடுகளாக மாற்றுகிறது. பின்னர், இவை இயந்திரத்தில் இருந்து சுற்றுச்சூழலுக்கு வெளியேறுகிறது.
 
## பாதுகாப்பு
ஈயம் கலந்துள்ள மற்ற சேர்மங்களைப் போல ஈய மிருபுரோமைடும், மனிதர்களுக்குப் புற்றுநோயை ஏற்படுத்தும் 2ஏ வகை வேதிப்பொருள் என்று பன்னாட்டு புற்றுநோய் ஆய்வு நிறுவனம் வகைப்படுத்துகிறது. ஈயப் பெட்ரோலியம் எரியும்போது ஈய மிருபுரோமைடு உண்டாகி சூழலில் வெளிவிடப்படுகிறது என்பதே அதிக மாறுபட்ட கருத்துகளுக்கு இடமளிப்பதாக உள்ளது.

## மேற்கோள்கள்

 

பகுப்பு:ஈய சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பெருமாள் திருமொழி

**பெருமாள் திருமொழி** என்பது பன்னிரு ஆழ்வார்களில் ஒருவரான குலசேகர ஆழ்வாரால் இயற்றப்பட்ட தமிழ் வைணவ இலக்கியப் படைப்பாகும். நாலாயிரத் திவ்வியப் பிரபந்தத்தின் ஒரு பகுதியான இந்த படைப்பு, 105 பாசுரங்களைக் கொண்டுள்ளது, இவை நாலாயிர திவ்ய பிரபந்த தொகுப்பில் 647 முதல் 750 வரை உள்ளன. இது பெருமாள் என்று அழைக்கப்படும் திருமாலின் வழிபாட்டிற்காக அர்ப்பணிக்கப்பட்டுள்ளது.

## பாசுரங்கள்
பெருமாள் திருமொழி குறிப்பாக புனித நகரமான திருவரங்கத்தில் ஐந்து பத்துப் பாடல்களையும், ராமர் மற்றும் கிருஷ்ணரின் மீது தலா ஐந்து பத்துப் பாடல்களையும் கொண்டுள்ளது.

## பாசுரங்கள் பற்றிய சுருக்கங்கள்

1. முதல் பதினோரு பாடல்களில் அரங்கப்பெருமானை கண்டு மகிழும் நாள் எந்நாளென வேட்டல்.2. இரண்டாம் பத்து பாடல்களில், அரங்கநாதனது அடியார்க்கு அடியேன் என்கிறார்.3. மூன்றாம் பத்து பாடல்களில், அரங்கனை கண்டு அவன்பால் கொண்ட பற்றின் மிகுதியால் உலக இன்பங்கள் வேண்டாம் என்றும், தான் அழகிய மணவாளனுக்கே *பித்தன்* எனல்.
::*எம் பரத்தர் அல்லாரொடும் கூடலன்* 
::*உம்பர் வாழ்வை ஒன்றாகக் கருதலன்* 
::*தம்பிரான் அமரர்க்கு அரங்க நகர்* 
::*எம்பிரானுக்கு எழுமையும் பித்தனே*
4. நான்காம் பதினோரு பாடல்களில், திருவேங்கடமுடையான் மீது கொண்ட பக்தியின் மிகுதியால், வானுலக இன்பத்தினைக் காட்டிலும் திருவேங்கட மலையில் வாழும் குருவாகவோ, மீனாகவோ, திருவேங்கடத்தான் உமிழ்கின்ற பொன் வட்டாகவோ, செண்பக மலராகவோ, தன்பக மரமாகவோ, அழகிய மலையாகவோ, மலை மீது பாயும் ஆறாகவோ, கோயிலின் நிலைக்கதவாகவோ, வாசற்படியாகவோ அல்லது எம்பெருமான் மலை மீது வேறு ஏதேனும் பொருளாகவோ இருந்து திருவேங்கடமுடையான் அடிகளைக் காண்பேன் என்கிறார்.
::*செடியாய வல்வினைகள் தீர்க்கும் திருமாலே* 
::*நெடியானே வேங்கடவா நின் கோயிலின் வாசல்* 
::*அடியாரும் வானவரும் அரம்பையரும் கிடந்து இயங்கும்* 
::*படியாய்க் கிடந்து உன் பவளவாய் காண்பேனே*
:::இதனால் இன்றும் திருவேங்கடமுடைய பெருமாளின் வாசற்படிக்கு **குலசேகரப்படி** என்ற பெயர் வழங்குகிறது.
5. ஐந்தாம் பத்து பாடல்களில் வித்துவக்கோட்டு அம்மானையே வேண்டுதல். இவ்வுலகில் எத்துயரம் நேர்ந்தாலும், இறைவனே உயிர்களுக்கு துணை என்பதை வலிவுருத்தும், இப்பத்துப்பாடல்களின் உவமானங்கள் மிகவும் கருத்துச் செறிவானவை.
::*வாளால் அறுத்துச் சுடினும் மருத்துவன்பால்* 
::*மாளாத காதல் நோயாளன் போல் மாயத்தால்* 
::*மீளாத் துயர் தரினும் வித்துவக்கோட்டு அம்மா நீ* 
::*ஆளா உனது அருளே பார்ப்பன் அடியேனே*

## மேற்கோள்கள்

## இவற்றையும் பார்க்கவும்
* தமிழ் இலக்கியப் பட்டியல்

பகுப்பு:நாலாயிரத்திவ்ய பிரபந்தம்
ஈய(IV) ஐதராக்சைடு

**ஈய(IV) ஐதராக்சைடு** (Lead(IV) hydroxide) என்பது Pb(OH)4 என்ற மூலக்கூறு வாய்பாடால் அழைக்கப்படும் ஒரு கனிமச் சேர்மமாகும் இது ஆர்த்தோ பிளம்பிக் அமிலம் என்ற பெயராலும் அழைக்கப்படுகிறது. இவ்வமிலம் ஆர்த்தோ ஈயம் அயனிக்கு பெயரளவில் இணை அமிலமாக செயற்படுகிறது. கால்சியம் ஆர்த்தோ ஈயம் Ca2PbO4 போன்ற சேர்மங்களில் PbO44− அயனிகள் காணப்படுகின்றன. இதனுடன் ஒப்புமையுடைய வெள்ளீயம் ஐதராக்சைடு, Sn(OH)4 போலவே இதையும், Pb(OH)4 தனிமைப்படுத்த முடிவதில்லை.

## மேற்கோள்கள்

பகுப்பு:ஐதராக்சைடுகள்
பகுப்பு:ஈய சேர்மங்கள்
லேவி

தொடக்க நூல் குறிப்பிடுவதன்படி, **லேவி** (, , **லீவை**, ; அர்த்தம்: *இணைத்தல்*) யாக்கோபுவினதும் லேயாவினதும் மூன்றாவது மகன் ஆவார். இவர் இசுரயேலிய லேவி கோத்திரத்தின் (லேவியர்) தந்தையாவார். குறிப்பிட்ட சமய மற்றும் அரசியல் செயற்பாடுகள் லேவியருக்கு என ஒதுக்கப்பட்டடுள்ளன. யாவேப் பாரம்பரியமும் எலோகிம் பாரம்பரியமும் *லேவி* என்பது *குரு* எனும் அர்த்தம் உள்ளதென்கிறது. சில அறிஞர்கள் "லேவி" குரு என்பதற்கான பொதுச் சொல் எனவும், அது பரம்பரையுடன் தொடர்புபட்டதல்ல எனக் கருதுகிறார்கள். குரு மூலம் மற்றும் மோசேயின் ஆசி என்பவற்றில் குருக்களின் குலத்தை விளக்க லேவி என்பது குலமாகக் குறிக்கப்பட்டுள்ளது.

## குடும்ப மரம்

## உசாத்துணை

பகுப்பு:யாக்கோபுவின் பிள்ளைகள்
நோனேன்

**நோனேன்** *(Nonane)* என்பது கிளைவிடாத நேர்கோட்டு வடிவிலான கரிம அணுக்கள் கொண்ட ஆல்க்கேன் ஐதரோ கார்பன் ஆகும். இச்சேர்மத்தின் மூலக்கூறு வாய்பாடு C9H20 நோனேன் 35 கட்டமைப்பு சமபகுதிய வடிவங்களைக் கொண்டுள்ளது. 
 
நோனைல் என்ற வடிவம் நோனேனுக்குப் பதிலியாகும். வளைய ஆல்க்கேனுக்கு எதிரிணையான வடிவம் வளைய நோனேன் ஆகும்.  (C9H18).
மற்ற ஆல்க்கேன்களைப் போல் அல்லாமல் இதனுடைய பெயரில் உள்ள எண்சார் முன்னொட்டு கிரேக்கம் மொழியிலிருந்து பெறப்பட்டது அல்ல மாறாக இலத்தீன் மொழியில் இருந்து பெறப்பட்டது ஆகும்.

## மேற்கோள்கள்

## வெளிப்புற இணைப்புகள்
*MSDS at Oxford University 
*List of isomers of nonane 

பகுப்பு:ஆல்கேன்கள்
பகுப்பு:நீரகக்கரிமங்கள்
நடு ஐரோப்பா

**நடு ஐரோப்பா** (*Central Europe*, **மத்திய ஐரோப்பா**) என்பது ஐரோப்பா கண்டத்தின் கிழக்கு, மற்றும் மேற்குப் பகுதிகளுக்கு இடையேயுள்ள பிராந்தியத்தைக் குறிக்கும். பனிப்போர் முடிவடைந்த பின்னர் ஐரோப்பாவின் கிழக்கையும் மேற்கையும் அரசியல் ரீதியாக பிரிப்பதன் பொருட்டு, அதற்கிடைப்பட்ட பகுதிகளை வேறுபடுத்துவதற்காக நடு ஐரோப்பா என்ற பெயர் பரவலாகப் பயன்படுத்தப்பட்டது. 2004 ஆம் ஆண்டில் விசெகிராது குழு நாடுகள் ஐரோப்பிய ஒன்றியத்தில் இணைந்ததன் பின்னர் இதன் பயன்பாடு அதிகரித்தது.

மனித மேம்பாட்டுச் சுட்டெண் அடிப்படையில் நடு ஐரோப்பிய நாடுகள் "மிகவும் வளர்ச்சியடையும் நாடுகள்" வரிசையில் வைக்கப்பட்டுள்ளன.

## நாடுகள்
"நடு ஐரோப்பா" என்ற கருத்துரு பொதுவாக சர்ச்சைக்குரியதாகும். ஆனாலும், விசெகிராது குழு உறுப்பு நாடுகள் *[[நடைமுறைப்படி]]* நடு ஐரோப்பிய நாடுகளில் அடங்கியுள்ளன. பொதுவாகப் பின்வரும் நாடுகள் நடு ஐரோப்பியப் பிராந்தியத்தினுள் உள்ளடக்கப்பட்டுள்ளன:

*
*
*
*
*
*
* (இது சில வேளைகளில் தென்கிழக்கு ஐரோப்பிய பிராந்திய நாடுகளில் உள் வாங்கப்பட்டிருக்கும்.)

## தரவுகள்
*பரப்பளவு: 1.036.370&nbsp;km2 (2012) 
*மக்கள் தொகை: (கணிக்கப்பட்ட தரவுகள்) 163.518.571 (சூலை 2012) 
*மக்கள்தொகை அடர்த்தி: (கணிக்கப்பட்ட தரவுகள்) 157.78/km2 (2012) 
*மொத்த உள்நாட்டு உற்பத்தி: USD $34.444 (2012) 
*ஆயுள் எதிர்பார்ப்பு: (கணிக்கப்பட்ட தரவுகள்) 78.32-ஆண்டு (2012) 
*வேலைவாய்ப்பின்மை: 8.2% (2012) 
*கருவள வீதம்: 1.41 பிறப்புகள்/பெண் (2012) 
*மனித வளர்ச்சிச் சுட்டெண்: 0.874 (2012) (மிக அதிகம்) 

## மேற்கோள்கள்

## வெளி இணைப்புகள்

* 
*  The Centrope region 
* Map of Europe
* Maps of Europe and European countries
* CENTRAL EUROPE 2020 
* Central Europe Economy 
* UNHCR Office for Central Europe
குரு (கத்தோலிக்கம்)

உரோமன் கத்தோலிக்க திருச்சபையை நிர்வகிப்பவர்களாக ஆயர், கர்தினால், திருத்தந்தை, குரு, திருத்தொண்டர் ஆகியோர் உள்ளனர். **குருக்கள்** இயேசுவின் பணிக்குருத்துவத்தை தொடர்ந்து ஆற்றும் கடைநிலை ஊழியர்கள். கத்தோலிக்க குரு அருட்தந்தை அல்லது அருட்பணியாளர் என்ற பெயராலும் அழைக்கப்படுகிறார்.

## வரலாறு
பழைய ஏற்பாட்டில் கடவுள் லேவிகளை ஏற்படுத்தினார். இவர்கள் கடவுளுக்கும் மனிதருக்கும் இடையே இணைப்பாளர்களாக திகழ்ந்தனர்.புதிய ஏற்பாட்டில் இயேசு தனது இறையாட்சி பணியை தொடர்ந்து ஆற்ற பன்னிரு திருத்தூதர்களை ஏற்படுத்தினார். திருத்தூதர்கள் குரு மற்றும் ஆயரின் முன்னோடியாக திகழ்கின்றனர்.

## இறையியல்
300px|right|குருவாக திருநிலைப்படுத்தப்படும் திருசடங்கு
அருட்பணியாளரின் இறைஅனுபவம்தான் அவரை இறைவனின் ஊழியர் என்ற புரிதலை ஏற்படுத்துகிறது. கிறிஸ்துவின் முப்பெரும் பணிகளான இறைவாக்கு பணி, புனிதப்படுத்தும் பணி, மேய்ப்பு பணி ஆகிய முப்பெரும் பணிகளை கிறிஸ்துவின் மனநிலையோடு தங்களின் வாழ்வுச் சூழலுக்கேற்ப நிறைவேற்றுவதன் வழியாக அருட்பணியாளர்கள் புனித வாழ்வில் வளர்கின்றனர். அருட்பணியாளர்கள் இயேசுவை போன்று தாழ்ச்சியுடையவர்களாகவும், நட்புடன் பழகுபவர்களாகவும், இறைமக்களை இன்முகத்துடன் வரவேற்பவர்களாகவும், பொறுமையுடையவர்களாகவும் அதே சமயம் கொள்கைகளை விட்டுக்கொடுக்காதவர்களாகவும், உரையாடல் மனநிலை கொண்டவர்களாகவும், பிறர் பற்றிய தவறான எண்ணம் அற்றவர்களாகவும், நேர்மறை சிந்தனை கொண்டவர்களாகவும் இருத்தல் வேண்டும்.

## பணிகள்
குருக்கள் பங்குதளங்களை நிர்வகிக்கும் முக்கிய பணியை செய்கின்றனர். பங்குகளில் திருப்பலி நிறைவேற்றுதல், அருட்சாதனங்களை நிறைவேற்றுதல், ஆற்றுப்படுத்துதல் போன்ற பணிகளை செய்கின்றனர். இதைத்தவிர பள்ளி, கல்லூரிகளை நடத்தும் பணிகளையும் செய்கின்றனர்.
## தனிப்பட்ட வாழ்க்கை முறை

## ஆதாரங்கள்
கத்தோலிக்க மறைக்கல்வி
குருவாக
குரு வரலாறு

பகுப்பு:கத்தோலிக்கம்
பாம்பாட்டி

**பாம்பாட்டி** என்போர் மகுடி ஊதி பாம்பினை ஆட்டிவைக்கும் செயலினை செய்வோரைக்குறிக்கும். இதனை வேடிக்கைக்காக பிற வித்தைகளோடு தெருக்களில் செய்வர். பாம்பைப் பிடித்துப் பழக்கி ஆட்டுபவர் என்பதால் இத்தொழில் புரிவோர்க்கு இப்பெயர் அமைந்தது. இந்தியாவில் இப்பழக்கம் அதிகம் காணப்பட்டாலும், பிற ஆசிய நாடுகளிலும் குறிப்பாக பாக்கிஸ்தான், 
வங்காளதேசம், இலங்கை, தாய்லாந்து மற்றும் மலேசியா ஆகிய இடங்களிலும் ஆப்ரிக்க நாடுகளான எகிப்து, மொரோக்கோ மற்றும் துனிசியாவிலும் இவ்வழக்கம் உள்ளது.

பண்டைய எகிப்தில் இக்கலையின் ஒரு வடிவம் இருந்தது என்றாலும் தற்போது அங்கே உள்ள வழக்கு இந்தியாவில் தோன்றியது ஆகும். 20ம் நூற்றாண்டில் இக்கலையானது குறிக்கத்தக்க வளர்ச்சியடைந்தாலும், தற்போது இது அழியும் நிலையில் உள்ளது. குறிப்பாக 1972இல் இந்தியாவில் பாம்புகளை வைத்திருப்பதற்கு போடப்பட்ட கட்டுப்பாடுகள் இதற்கு ஒரு காரணமாகும்.

## பாம்பாட்டிகள்
இக்கலையினை செய்வோர் பொதுவாக நாடோடிகளாக இருப்பர். விழாக்களின்போது கிராமங்களின் தெருக்களிலும் சந்தைகளிலும் இவர்களைக் காணலாம். இவர்கள் பயன்படுத்தும் பாம்புகள் பற்கள் பிடுங்கப்பட்டனவாகவோ அல்லது பாம்பின் வாய் தைக்கப்பட்டதாகவோ இருக்கும்.  இவர்கள் வாழும் இடங்களில் அதிகம் காணப்படும் நாகப்பாம்பு போன்ற பாம்புகளையே இவர்கள் பயன்படுத்துவர்.

பாம்புகளால் இசையினை உணரமுடியும் எனினும் அவற்றுக்குக் காதுகள் கிடையாது என்பதால் அவற்றால் இசையினைக் கேட்க இயலாது. அவை மகுடியின் அசைவிற்கு ஏற்பவும், அவர்கள் தரையில் தட்டுவதால் ஏற்படும் அதிர்வை உணர்ந்தும், அதற்குத் தக்கபடி உடலினை அசைக்கும். மகுடியினையும் பாம்பாட்டியினையும் அச்சுறுத்தும் எதிரியாக எண்ணி அவற்றை பாம்பு எதிர்த்து நிற்க முயலுவதே பாம்பாட்டுதல் ஆகும்.

## சங்க இலக்கியத்தில்
சிலப்பதிகாரத்தின் அரங்கேற்றுப் காதையில் 24ஆம் வரிக்கு உரை எழுதுகையில் அடியார்க்கு நல்லார் பலவகை கூத்து உள்ளது என கூறுவோரும் உள்ளனர் என்றும் அதற்கு எடுத்துக் காட்டாக கலிவெண்பாட்டொன்றையும் அளிக்கின்றார். அப்பாடல்:
:....
:ஆண்டி யமண்புனவே டாளத்தி கோப்பாளி
:பாண்டிப் பிழுக்கையுடன் **பாம்பாட்டி**--மீண்ட
:கடவுட் சடைவீர மாகேசங் காமன்
:....

இதனால் பாம்பாட்டுதலை கூத்தின் ஒருவகையாகப் பண்டைய தமிழர் கொண்டிருந்தனர் எனலாம்.

## மேற்கோள்கள்


பகுப்பு:இந்தியப் பண்பாடு
பகுப்பு:மலேசியாவில் பண்பாடு
பகுப்பு:வங்காளதேசப் பண்பாடு
பகுப்பு:எகிப்தியப் பண்பாடு
பகுப்பு:பாக்கித்தான் பண்பாடு
பெரிலியம் ஐதராக்சைடு

**பெரிலியம் ஐதராக்சைடு** *(Beryllium hydroxide)* என்பது அமிலத்திலும் காரத்திலும் கரையக்கூடிய ஒர் ஈரியல்பு ஐதராக்சைடு ஆகும். இதனுடைய மூலக்கூறு வாய்பாடு  Be(OH)2 பெரைல் மற்றும் பெர்டிராண்டைட்டு தாதுக்களில் இருந்து  பெரிலியம் உலோகத்தைப் பிரித்தெடுக்கும்போது உடன் விளைபொருளாக பெரிலியம் ஐதராக்சைடு கிடைக்கிறது. இவ்வுப்பின் கரைசலுடன் காரத்தைச் சேர்க்கும்போது கூழ்மம் போன்ற ஆல்பா வடிவம் உருவாகிறது. தொடர்ந்து இதைச் சூடுபடுத்தினால் அல்லது இடையூறின்றி அப்படியே வைத்திருந்தால் சாய்சதுர வடிவ  β- வடிவ வீழ்படிவாக கிடைக்கிறது. துத்தநாக ஐதராக்சைடு Zn(OH)2 போன்றே இதுவும் நான்முக பெரிலியம் மையங்களைக் கொண்டுள்ளது.
 
## வேதிவினைகள்
காரங்களுடன் வினைபுரிகையில் இது காரத்தில் கரைந்து நான்கு ஐதராக்சிடோபெரைலேட் எதிர்மின் அயனியாக உருவாகிறது. சோடியம் ஐதராக்சைடு கரைசலுடன் பின்வருமாறு வினை நிகழ்கிறது,

:2NaOH(aq) + Be(OH)2(s) → Na2Be(OH)4(aq)

அமிலங்களுடன் வினைபுரியும் போது பெரிலியம் உப்புகள் உருவாகின்றன. உதாரணமாக கந்தக அமிலத்துடன் புரியும் வினையில் பெரிலியம் சல்பேட்டு உருவாகிறது. 

:Be(OH)2 + H2SO4 → BeSO4 + 2H2O

பெரிலியம் ஐதராக்சைடு 400 பாகை செல்சியசு வெப்பநிலையில் நீர் நீக்கப்பட்டு கரையும் தன்மை கொண்ட வெண்மை நிறத் துகளான பெரிலியம் ஆக்சைடு உண்டாகிறது.:

:Be(OH)2 → BeO + H2O
 
மேலும் இதை அதிக வெப்பநிலைக்குச் சூடுபடுத்தினால் அமிலத்தில் கரையாத பெரிலியம் ஆக்சைடாக மாறுகிறது.

## மேற்கோள்கள்

பகுப்பு:பெரிலியம் சேர்மங்கள்
பகுப்பு:ஐதராக்சைடுகள்
காலியம்(III) ஐதராக்சைடு

**காலியம்(III) ஐதராக்சைடு** *(Gallium(III) hydroxide)* என்பது Ga(OH)3 என்ற மூலக்கூறு வாய்பாடு கொண்டவேதியியல் சேர்மமாகும். காலியம் உப்புகளுடன் (Ga3+) அமோனியாவைச் சேர்க்கும் போது கூழ்மம் போன்ற இச்சேர்மம் உருவாகிறது. இயற்கையில் அரியவகை கனிமத் தாதுவான சோவன்சைட்டில் எண்முகவடிவில் ஒருங்கிணைக்கப்பட்ட காலியம் அணுக்கள் காணப்படுகின்றன. காலியம் ஐதராக்சைடு அமிலத்திலும் காரத்திலும் கரையக்கூடிய ஒர் ஈரியல்பு ஐதராக்சைடு ஆகும். வலுவான அமிலச்சூழலில் காலியம் அயனி, Ga3+ உருவாகிறது. அதேபோல வலிமையான காரச்சூழலில் Ga(OH)4−  அயனி உருவாகிறது. காலியம் ஐதராக்சைடின் உப்புகள் சிலசமயங்களில் காலேட்டுகள்  என அழைக்கப்படுகின்றன.

## மேற்கோள்கள்

பகுப்பு:ஐதராக்சைடுகள்
பகுப்பு:காலியம் சேர்மங்கள்
நாமக ( நிலவு )

**நாமக** *(Namaka)* என்பது அவுமியா குறுங்கோளின் உட்புறநிலவு ஆகும். இப்பெயர் அவாய் மொழியின் தொன்மவியலில் கூறப்பட்டுள்ள கடல் தேவதையின் பெயராக உள்ளது. மேலும், அவுமியாவின் பெண் குழந்தைகளுள் ஒருத்தியின் பெயரும் நாமகவாகும்.

## கண்டுபிடிப்பு

2005 ஆம் ஆண்டு சூன் மாதம் நாமக கண்டறியப்பட்டது. ஆனால் அதே ஆண்டு நவம்பர் 29 அன்றுதான் முறையாக அறிவிக்கப்பட்டது. முறையான பெயர் அறிவிக்கப்படுவதற்கு முன்பு கண்டுபிடிப்பு குழுவினர் இக்குறுங்கோளை பிளிட்சன் என்ற அடை பெயரால் அழைத்தனர். 

## நிலத்திணைப் பண்புகள்

நாமக அதன் தாய்க் குறுங்கோளான அவுமியாவைப் போல 1.5 சதவீதம் பிரகாசமாகவும் அதன் நிறையில் 0.5 சதவீதமும் கொண்டுள்ளது. ஒருவேளை அவுமியா குறுங்கோளின் எதிரொளிப்புத் திறனைப் பெற்றால் அதன் விட்டம் 170 கிலோமீட்டர்களாக இருக்கும். இதனுடைய மேற்பரப்பு நீர் பனிபடலமாக இருப்பதாக ஒளிஅளவையியல் கண்காணிப்புகள் தெரிவிக்கின்றன.

## மேற்கோள்கள்

பகுப்பு:அவுமியாவின் நிலவுகள்
நிலவொளி

**நிலவொளி** (*moonlight*) என்பது நிலவிலிருந்து பூமியை வந்தடையும் ஒளியைக் குறிக்கும். இவ்வொளியில் பெருமளவு சூரியவொளியுடன் சிறிதளவு விண்மீனொளி மற்றும் நிலவின் இருண்ட பகுதியின்மீது புவியிலிருந்தும் புவியின் காற்று ஒளிர்விலிருந்தும் எதிரொளிக்கும் பகுதி ஒளியூட்ட வெளிச்சமான புவியொளி ஆகியவற்றையும் நிலவொளி உள்ளடக்கியுள்ளது.

## ஒளியூட்டம்
நிலவொளியின் செறிவு அதன் சுழற்சியைச் சார்ந்து பெருமளவில் வேறுபடுகிறது. ஆனால் முழுநிலவும் கூட குறிப்பாக 0.1 லக்சு அளவிலான ஒளியூட்டத்தையே வழங்குகிறது. வெப்பமண்டலப் பரப்பெல்லையின் மிக்கவுயரத்தில் இருந்து நிலவைப் பார்க்கும் போதும் அதன் ஒளியூட்டம் 0.26 லக்சு அளவிலேயே உள்ளது. பௌர்ணமி நிலவு கூட சூரியனின் ஒளியைவிட 1,000,000 மடங்கு குறைவான பிரகாசத்தையே கொண்டிருக்கிறது.

மிகவும் செயற்கையான ஒளிமூலங்களை ஒப்பிடுகையில், குறிப்பாக முழுநிலவுக்கு அருகில் மனித கண்களுக்கு நிலவொளி நீலநிறமாகத் தெரிகிறது. இவ்வாறு தெரிவதற்கு பர்கின்சி விளைவு காரணமாகும். உண்மையில் நிலவொளியில் நீலநிறச்சாயல் ஏதுமில்லை  மற்றும் வெள்ளி போன்ற வெள்ளியின் இயல்பையும் அது கொண்டிருக்கவில்லை எனினும் நிலவொளி  வெள்ளியின் நிறத்தில் இருப்பதாக பெரும்பாலும் குறிப்பிடபடுகிறது. நிலவின் சூரியக்கதிர் எதிரொளிப்பு விகிதம் 0.136 ஆகும். அதாவது நிலவின்மீது விழும் சூரிய ஒளியில் 13.6 சதவீத ஒளியையே அது பிரதிபலிக்கிறது என்பது இதன்பொருளாகும். பொதுவாக நிலவொளி வானியல்சார் பார்வையிடலுக்கு இடர் உண்டாக்கும் என்பதால் வானியலார் வழக்கமாக முழுநிலவுக்கு அருகிலிருந்து உற்றுநோக்குவதை தவிர்த்து விடுவார்கள்.


File:Sunrise over the VLT.jpg|மிகவும் பெரிய தொலைநோக்கியில் நிலவொளி
File:Tonsvatnet, tåke og måne.JPG|பூமியிலுள்ள ஒர் ஏரி மற்றும் அதன் சுற்றுப்புறத்தை நிலவொளி ஒளியூட்டுகிறது.
File:Giftedtypist - red moon (by).jpg|ஒரு கிரகணத்தால் சிவந்திருக்கும் நிலவு
File:Earthshine Moon.jpg|இடப்புறத்தில் பூமியும் வலப்புறத்தில் சூரியனும் நிலவை ஒளியூட்டுகின்றன


## நாட்டுப்புறவியல்

நாட்டுப்புறவியலில், நிலவொளி சிலநேரங்களில் பாதகமான செல்வாக்கைக் கொண்டுள்ளது., பௌர்ணமி இரவில் முழுநிலவின் ஒளியில் ஒருவன் படுத்து உறங்கினால் அவன் ஓநாய் மனிதனாக மாறிவிடுவான் என்ற நம்பிக்கை ஓர் உதாரணமாகும். மனநிலை பாதிக்கப்பட்டவர்களின் கிறுக்குத்தனங்கள் முழுநிலவொளியில் இன்னும் மோசமாக்கும் என்றும் நிலவொளியில் தூங்குபவர்களின் கண்கள் குருடாகும் என்றும் அவர்களுக்கு பைத்தியம் பிடிக்குமென்றும் நம்பப்படுகிறது. வெப்ப நாடுகளில் நிலவொளியின் கீழ் படுத்து உறங்கினால் உயிர்ச்சத்து ஏ குறைவு காரணமாக உண்டாகும் மாலைக்கண் நோய் உண்டாகும் என்றும் நம்பப்படுகிறது.

## கலையில் நிலவொளி

|வோல்கா நதியின்மீது நிலவொளி 
Image:Dovedale by Moonlight - Oberlin.jpg|*டோவ்டேல்–டெர்பியின் ஒவியம்
File:Joseph Vernet - Night - Seaport by Moonlight - WGA24731.jpg|*நிலவொளியில் ஒரு துறைமுகம்* கிளாடு சோசப் வெர்னட்
File:Van Gogh - Starry Night - Google Art Project.jpg|[[வின்சென்ட் வான் கோ]]வின் *விண்மீன்கள் நிறைந்த இரவு''


## இவற்றையும் காண்க
*காற்று ஒளிர்வு
*பகல்
*புவியொளி (வானியல்)
*விண்மீன் ஒளி
*விரவு எதிரொளிப்பு
*இருள் உயிரியல்

## மேற்கோள்கள்

## வெளி இணைப்புகள்

* Phases of the Moon  at USNO
* Strange Moonlight  at Science@NASA
* Moonlight Brightness  at LunarLight Photography 

பகுப்பு:ஒளி மூலங்கள்
பகுப்பு:ஒளி
பகுப்பு:நிலா
ஈய(II) புளோரைடு

**ஈயம்(II) புளோரைட்டு** (*Lead(II) fluoride*) அல்லது **ஈயமிருபுளோரைட்டு** என்பது (PbF<sub>2</sub>) ஒரு கனிம வேதிச் சேர்மம் ஆகும். வெண்மை நிறத்துடன் மணமற்ற சேர்மமாக இவ்வுப்பு காணப்படுகிறது.

வலிமையான ஆக்சிசனேற்றிகளிடம் இருந்து இவ்வுப்பை தனிமைப்படுத்தி வைக்கவேண்டும்.

## பயன்கள்
*குறைவான உருகுநிலை கொண்டுள்ள கண்ணாடிகளில் ஈய மிருபுளோரைடு பயன்படுகிறது
*அகச்சிவப்புக் கதிர்களைப் பிரதிபலிக்கும் கண்ணாடிகளில் பூசுவதற்கு இதைப் பயன்படுத்துவார்கள்.
*தொலைக்காட்சி, கணினித் திரைகளின் ஒளிர்பொருள்களில் பயன்படுகிறது. 
*பிக்கோலின் தயாரிப்பில் வினையூக்கியாகப் பயன்படுகிறது.

## தயாரிப்பு
ஈய மிருபுளோரைடைத் தயாரிக்க பலவழிகள் உள்ளன. ஈய (II) ஐதராக்சைடு அல்லது ஈய (II) கார்பனேட்டை ஐதரோபுளோரிக் அமிலத்துடன் வினைபுரிய வைத்தலைத் தொடர்ந்து கரைசலை ஆவியாக்குவதன் வழியாகத் தயாரிக்கலாம்.

: Pb(OH)2 + 2 HF → PbF2 + 2 H2O

மாறாக, ஐதரோ புளோயிக் அமிலத்துடன் ஏதாவதொரு ஈய (II) உப்புக்கரைசலை சேர்த்தும் ஈய மிருபுளோரைடை வீழ்படிவாக்கலாம் அல்லது பொட்டாசியம் புளோரைடை ஈய (II) நைதரேட்டு கரைசலுடன் சேர்த்தும் தயாரிக்கலாம்.

: 2 KF + Pb(NO3)2 → PbF2 + 2 KNO3

## மேற்கோள்கள்

பகுப்பு:புளோரைடுகள்
பகுப்பு:ஈயம்(II) சேர்மங்கள்
பகுப்பு:உலோக ஆலைடுகள்
பகுப்பு:புளோரைட்டு படிகக் கட்டமைப்பு
பகுப்பு:மினுமினுக்கும் மற்றும் ஒளிரும் பொருட்கள்
சேத் கார்லோ சாண்டிலர்

**சேத் கார்லோ சாண்டிலர், இளையவர்** (*Seth Carlo Chandler, Jr.*, 16 செப்டம்பர் 1846 - 31 டிசம்பர் 1913) என்பவர் அமெரிக்க வானியலாளர் ஆவார்.

சேத் கார்லோ சாண்டிலர் மாசச்சூசெட்ஸ், போசுட்டன் நகரில் சேத் கார்லோ, மேரி ஆகியோருக்குப் பிறந்தார்.  இவர் தனது உயர்நிலைப்பள்ளி இறுதி ஆண்டில் ஃஆர்வார்டு கல்லூரி வான்காணகத்தைச் சேர்ந்த பெஞ்சமின் பெயிர்சு என்பவருக்குக் கணிதக் கணக்கீடுகளைச் செய்துள்ளார்.

இவர் ஆர்வார்டு கல்லூரியில் பயின்று 1861 இல் இளங்கலைப் பட்டம் பெற்றுள்ளார். பட்டப்படிப்பு முடிந்ததும், பெஞ்சமின் கூல்டு என்பவரிடம் உதவியாளராகப் பணிபுரிந்துள்ளார். அர்கெந்தீனா தேசிய வான்காணகத்தின் இயக்குநராகப் பணியேற்க கூல்டு சென்றபொது இவரும் அங்கிருந்து விலகினார். என்றாலும் ஆர்வார்டு கல்லுரி வான்காணகத்தில் இருந்தபடியே வானியலில் தொடர்ந்து பயில்நிலை வானியலாராக ஆய்வு செய்துள்ளார். பிறகு 1885 இல் இருந்து அவர் தனியாக ஆய்வு மேற்கொண்டுள்ளார்.

சாண்டிலர் புவிமுனைகளின் இருப்புமாற்றத்தையும் புவிமேற்பரப்பின் அகலாங்குப் புள்ளிகளின் மாற்றத்தையும் கண்டுபிடித்தார். 1891 இல் அகலாங்கு 428 நாள் சுழல்வட்டத்தில் 0.3 பாகை நொடியளவுக்கு மாறுவதாக அறிவித்தார். இம்மாற்றம் பிறகு "சாண்டிலர் தலையாட்டம்" (*Chandler wobble*)  எனப்பட்டது.. இந்தத் துறையில் இவரது ஆய்வு ஏறத்தாழ முப்பது ஆண்டுகட்கு நீடித்துள்ளது.

சாண்டிலர் வானியற்புலத்தில் மாறுபடும் விண்மீன்கள் உட்பட பல பங்களிப்புகளை வழங்கியுள்ளார். இவர் தனித்து குறுமீன் வெடிப்பையும், T வடமுனைச் சுடர்வையும் கண்டுபிடித்துள்ளார். மேலும் ஒளிப்பிறழ்வு மாறிலியை இவர் துல்லியமாகக் கணித்துள்ளார். சிறுகோள்கள், வால்வெள்ளிகள் ஆகியவற்றின் வட்டணை அளபுருக்களையும் (Orbital parameters) கணித்துள்ளார்.

சாண்டிலருக்கு அரசு வானியற்கழகப் பொற்பதக்கம் 1896 இலும் ஜேம்சு கிரெய்கு வாட்சன் பதக்கம் 1894 இலும் வழங்கப்பட்டது. சாண்டிலர் என்று நிலாவில் உள்ள எரிமலைவாய் ஒன்று இவரது நினைவாகப் பெயரிடப்பட்டுள்ளது.

## மேற்கோள்கள்

## உசாத்துணை
*"Latitude, How American Astronomers Solved the Mystery of Variation" by Bill Carter and Merri Sue Carter, Naval Institute Press, Annapolis, MD., 2002.

## வெளி இணைப்புகள்
* Biography (National Academy of Sciences)

பகுப்பு:1846 பிறப்புகள்
பகுப்பு:1913 இறப்புகள்
பகுப்பு:அமெரிக்க வானியலாளர்கள்
அறத் தாக்கக் கழுவாய்க் கோட்பாடு

**அறத்தாக்கக் கழுவாய்க் கோட்பாடு** (*moral influence view of the atonement*) என்பது கிறித்துவின் கழுவாய்த் தேடல், கடவுளின் அன்பு (கருணை) மாந்த இதயத்தை இளக்கி மனம் வருந்திடச் செய்வதைச் செயல்பாட்டால் விளக்குகிறது என்ற நம்பிக்கையாகும். இந்தக் கண்ணோட்டமுள்ளவர்கள் மாந்தன் இயல்பிலேயே நலிந்தவன். எனவே அவனுக்குத் துணை தேவைப்படுகிறது. மாந்தனுக்கான கடவுளின் அன்பைப் பார்த்து அவரது பாவமன்னிப்பை ஏற்க இசைவதாக நம்புகின்றனர். அவர்கள் கிறித்துவின் இறப்பின் நோக்கமும் பொருளுமே அவன்பால் கவிந்துள்ள கடவுளின் அன்பைச் செயல்பாட்டால் விளக்குவதே என்று நம்புகின்றனர். கிறித்துவின் கழுவாய் தேடல் கடவுள் காட்டும் அன்பிற்கு நல்ல எடுத்துகாட்டு என்றாலும் இது விவிலியத்துக்கு எதிராக அமைந்துவிடுதலைக் காணலாம். ஏனெனில் (எஃபேசியர்கள் 2:1) இன் படிபாவங்களாலும் புலம்பல்களாலும் இறந்த மாந்தனின் உண்மையான ஆன்மநிலையை மறுக்கிறது. மேலும் இது கடவுள் பாவத்துக்கானக் கடனிறுப்பதையும் மறுக்கிறது. கிறித்துவக் கழுவாய் தேடலுக்கானக் கண்ணோட்டம் மாந்தரினத்தை உண்மையான ஈகம் (தியாகம்) செய்வதிலிருந்தும் பாவக் கட்டனிறுப்பதிலிருந்தும் கைகழுவி விடுகிறது.

## வெளி இணைப்பு
* http://www.gotquestions.org/atonement-theories.html#ixzz3Zc2piV1Z

பகுப்பு:கிறித்தவ இறையியல்
இலியா மெச்னிகோவ்

**இலியா மெச்னிகோவ்** (*Ilya Ilyich Mechnikov*, அல்லது *Élie Metchnikoff*, , (16 சூலை 1916) என்பவர் உருசிய விலங்கியலாளர் ஆவார். இவர் நோய் எதிர்ப்ப்பாற்றல் குறித்த ஆய்வுகளின் முன்னோடியாக அறியப்படுகிறார். மூப்பியல் (*gerontology*) என்ற சொல்லை 1903-ல் முதன்முதலாகப் பயன்படுத்தியவர். முதுமை அடைவது மற்றும் வாழ்நாளை அதிகரிக்கச் செய்வது குறித்து ஆராய்ச்சி மேற்கொண்டார்.

உயிரினங்களின் உள்ளே காணப்படும் நோய் எதிர்ப்பு ஆற்றல் அமைப்பைக் கண்டறிந்ததற்காக 1908 இல் மருத்துவத்துக்கான நோபல் பரிசை பால் எர்லிச் என்பவருடன் இணைந்து பெற்றார். இவர் நோய் எதிர்ப்பு ஆற்றல் மருத்துவத்தின் தந்தை என்று போற்றப்படுகிறார்.

## மேற்கோள்கள்

பகுப்பு:1845 பிறப்புகள்
பகுப்பு:நோபல் மருத்துவப் பரிசு பெற்றவர்கள்
பகுப்பு:1916 இறப்புகள்
பகுப்பு:நோபல் பரிசு பெற்ற உருசியர்கள்
பகுப்பு:உருசிய விலங்கியலாளர்கள்
பகுப்பு:நோயெதிர்ப்பியலாளர்கள்
பெராக்சோகார்பனேட்டு

வேதியியலில் **பெராக்சோகார்பனேட்டு** (*peroxocarbonate*) என்பது இரண்டை இணைதிறனாகக் கொண்டு CO42&minus; என்ற மூலக்கூறு வாய்பாடுடன் கூடிய ஒரு எதிர்மின்னயனி ஆகும். இந்த ஆக்சோகார்பன் அயனியில் தனி கார்பன் மற்றும் ஆக்சிசன் அணுக்கள் உள்ளன. தற்போதைக்கு ஏற்றுக் கொள்ளப்பட்டுள்ள நிலையின்படி இவ்வயனி பெராக்சோகார்பானிக் அமிலத்தின் (HO–CO–O–OH-) எதிர்மின் அயனியாகும்.

உருகிய இலித்தியம் கார்பனேட்டை மின்னாற்பகுக்கும் போது எதிர் மின்வாயியில் பெராக்சோயிருகார்பனேட்டுடன் (C2O62&minus;) பெராக்சோகார்பனேட்டு எதிர்மின் அயனி உண்டாகிறது. செறிவு மிகுந்த ஐதரசன் பெராக்சைடில் (H2O2) &minus;10&nbsp;°C வெப்பநிலையில் கார்பனீராக்சைடுடன் (CO2) இலித்தியம் ஐதராக்சைடை சேர்த்து இலித்தியம் பெராக்சோகார்பனேட்டு தயாரிக்க முடியும்.

கரிமச் சேர்மங்களில் ஆக்சிசனால் நிகழும் ஆக்சிசனேற்ற வினைகளில், கார்பன் ஈராக்சைடின் தாக்கத்தை விளக்க பெராக்சோகார்பனேட்டு எதிர்மின் அயனி ஒரு இடைநிலையாக முன்மொழியப்படுகிறது.

இணைதிறன் ஒன்று பெற்றுள்ள ஐதரசன்பெராக்சோகார்பனேட்டு எதிர்மின் அயனிகளின் (H-O-O-CO2−) பொட்டாசியம் மற்றும் ருபீடியம் உப்புகளும் உருவாகின்றன.

## மேற்கோள்கள்

பகுப்பு:ஆக்சி எதிர்மின்னயனிகள்
பகுப்பு:ஆக்சோகார்பன்கள்
பகுப்பு:இயற்பியல் வேதியியல்
ஒ.ச.நே + 05:00

**ஒ.ச.நே + 05:00** (*UTC+05:00*) என்பது ஒருங்கிணைக்கப்பட்ட சர்வதேச நேரத்துடன் +05:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.
இது பின்வருமாறு பயன்படுத்தப்படுகிறது.

## சீர் நேரமாக பயன்படுத்தும் பகுதிகள் (ஆண்டு முழுவதும்)
### வட ஆசியா
* உருசியா - யெகாடரின்பூர்க் நேரம்
** செல்யபின்ஸ்க் ஒப்லாசுத்து
** குர்கன் ஒப்லாசுத்து
** ஒரன்பூர்க் ஒப்லாசுத்து
** சுவெர்த்லோவ்சுக் ஒப்லாசுத்து
** தியூமென் ஒப்லாசுத்து

### மத்திய ஆசியா
* கசக்ஸ்தானின் மேற்கு பகுதி
** அக்டோபே மாகாணம், அடிரா மாகாணம், மங்கிசுதா மாகாணம், மேற்கு கசக்ஸ்தான் மாகாணம்
* உசுபெக்கிசுத்தான்
* தசிகிசுத்தான்
* துருக்மெனிசுத்தான்

### தென் ஆசியா
* பாக்கிசுத்தான்

### இந்தியப் பெருங்கடல் பகுதி
* மாலத்தீவுகள்
* பிரான்சு
** பிரெஞ்சு தென்னக நிலங்களும் அண்டார்க்டிக் நிலமும்
* ஆத்திரேலியா
** ஏர்ட் தீவும் மக்டொனால்ட் தீவும்

### அன்டார்க்டிக்கா
* சில பகுதிகள்
** மாவ்சன் நிலையம்

## பகலொளி சேமிப்பு நேரமாக பயன்படுத்தும் பகுதிகள் ([[வடக்கு அரைக்கோளம்|வடக்கு அரைக்கோள]] [[கோடைகாலம்|கோடைகாலத்தின்போது]] மட்டும்)
* அசர்பைசான்
* ஆர்மீனியா - தற்போது பயன்பாட்டில் இல்லை

## மேற்கோள்கள்

பகுப்பு:ஒ.ச.நே பெயர்ச்சிகள்
கோதண்டராமர் கோயில்

**கோதண்டராமர் கோயில்** (Kothandaramaswamy Temple),  ராமேசுவரத்திலிருந்து  தனுஷ்கோடி செல்லும் வழியில் 12 கி.மீ., தூரத்தில், வங்காள விரிகுடா,  மன்னார் வளைகுடா ஆகிய இரு கடல்களுக்கு நடுவில் உள்ள தனுஷ்கோடி தீவில் அமைந்துள்ளது. 

## மரபு வரலாறு
இராமாயணத்தில், விபீசணன் தன் சகோதரன் ராவணனிடம், சீதையைக் கவர்ந்து வந்தது தவறு என்றும், அவளை ராமரிடமே ஒப்படைக்கும்படியும் அறிவுரை கூறினார். ராவணன் அதை ஏற்க மறுத்ததுடன்,  வீடணனை காலால் மிதிக்கச் சென்றார் .இதனால் வெறுப்புற்ற வீடணன் ராமருக்கு உதவி செய்வதற்காக ராமரிடம் சரணாகதி அடைந்தார். வீடணனை தன் தம்பியாக ஏற்றுக்கொண்ட ராமன், இலங்கையை வெற்றி பெறும் முன்பாகவே, இலங்கை வேந்தனாக பட்டாபிஷேகம் செய்து வைத்தார். வீடணனை பட்டாபிஷேகம் நடந்த இடத்தில், ராமருக்கு அமைக்கப்பட்ட கோயில் கோதண்டராமர்  கோயில் ஆகும். இக்கோயிலில் ராமபிரான் அருகில் விபீஷணன் வணங்கியபடி இருக்கிறார்.

## இராமாயணத் திருவிழா
கோதண்டராமர்  கோயிலில் ராமர், இலக்குவன், சீதை ஆகியோர் உற்சவ மூர்த்திகளாக காட்சி தருகின்றனர். ஆனி மாதத்தில் ராமலிங்க பிரதிஷ்டை விழா, வைகுண்ட ஏகாதசி, ராம நவமி மற்றும் ஆடி அமாவாசை ஆகிய நாட்களில் உற்சவம் நடைபெறும்.

இராமாயணத் திருவிழாவின் போது, ராவணன் சீதையை கவர்ந்து செல்லுதல், அவனை ஜடாயு தடுத்தல், ஆஞ்சநேயர் இலங்கை செல்லுதல், ராமன் ராவணனை வீழ்த்துதல், விபீஷணருக்கு பட்டாபிஷேகம் செய்தல்,  ராமர் லிங்கப் பிரதிஷ்டை செய்தல் ஆகிய நிகழ்ச்சிகள் நடத்தி காண்பிக்கப்படும்.

## படக்காட்சியகம்


File:Kothandaramaswamy Temple.jpg|கோதண்டராமர் கோயில் முகப்பு காட்சி
|கோதண்டராமர் கோயில் முன்னுள்ள அறிவிப்பு பலகை
File:Kothandaramar Temple, Rameswaram.jpg|கோதண்டராமர் கோயிலுக்குச் செல்லும் சாலை



## இதனையும் காண்க
* இராமேஸ்வரம் இராமநாதசுவாமி கோயில்

## மேற்கோள்கள்


பகுப்பு:இராமாயண நிகழிடங்கள்
பகுப்பு:இராமநாதபுரம் மாவட்டத்திலுள்ள பெருமாள் கோயில்கள்
பகுப்பு:இந்து யாத்திரைத் தலங்கள்
பகுப்பு:இராமர் கோயில்கள்
ஒ.ச.நே - 03:00

**ஒ.ச.நே - 03:00** (*UTC-03:00*) என்பது ஒருங்கிணைக்கப்பட்ட சர்வதேச நேரத்துடன் -03:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது பின்வரும் பகுதிகளில் பயன்படுத்தப்படுகிறது.

## மேற்கு கிறீன்லாந்து நேரம் ([[வடக்கு அரைக்கோளம்|வடக்கு அரைக்கோள]] [[குளிர்காலம்|குளிர்காலத்தின்போது]] மட்டும்)
*கிறீன்லாந்து
** பெரும்பான்மையான பகுதிகள் (தூளே விமானத் தளம் தவிர)
*** இங்கு ஐரோப்பிய ஒன்றியத்தின் பகலொளி சேமிப்பு நேர விதிகள் பின்பற்றப்படுகிறது
* பிரான்சு
** செயிண்ட் ப்யேர் அண்ட் மீகேலோன்
*** இங்கு வட அமெரிக்காவின் பகலொளி சேமிப்பு நேர விதிகள் பின்பற்றப்படுகிறது

## அத்திலாந்திக்குப் பகலொளி நேரம் ([[வடக்கு அரைக்கோளம்|வடக்கு அரைக்கோள]] [[கோடைகாலம்|கோடைகாலத்தின்போது]] மட்டும்)
* கனடா
** நோவா இசுகோசியா, நியூ பிரன்சுவிக், இளவரசர் எட்வர்ட் தீவு, லாப்ரடோர் - தென்கிழக்கு முனையைத் தவிர மற்றும் கியூபெக்கின் கிழக்குப் பகுதிகள்.
* பெர்முடா (பிரித்தானிய கடல் கடந்த ஆட்புலம்)
* கிறீன்லாந்து - தூளே விமானத் தளம்
** இங்கு வட அமெரிக்காவின் பகலொளி சேமிப்பு நேர விதிகள் பின்பற்றப்படுகிறது
இவை **[[ஒ.ச.நே - 04:00]]** ஐ சீர் நேரமாக பயன்படுத்துகின்றன.

## சீர் நேரமாக பயன்படுத்தும் பகுதிகள் (ஆண்டு முழுவதும்)
* சுரிநாம்
*பிரெஞ்சு கயானா
*பிரேசில் - வடக்கு மற்றும் வடகிழக்கு மாநிலங்கள்
** ஆலகோவாசு
** அமாபா
** பாகையா
** சியாரா
** மாரஞ்ஞோ
** பாரா
** பாராயிபா
** பெர்னம்புகோ
** பியாயுயி
** இரியோ கிராண்டு டோ நார்த்
** செர்ச்சீபி
** தோகான்ச்சீசு
* அர்கெந்தீனா
* அன்டார்க்டிக்காவின் சில நிலையங்கள்

## சீர் நேரமாக பயன்படுத்தும் பகுதிகள் ([[தெற்கு அரைக்கோளம்|தெற்கு அரைக்கோள]] [[குளிர்காலம்|குளிர்காலத்தின்போது]])
* பிரேசில் - தெற்கு மற்றும் தென்கிழக்கு மாநிலங்கள்
** கூட்டரசு மாவட்டம்
** மினாஸ் ஜெரைசு
** பரானா
** இரியோ டி செனீரோ
** இரியோ கிராண்டு டொ சுல்
** சாவோ பாவுலோ
** இசுபிரிட்டோ சான்டோ
** கோயாசு
** சான்டா கதரீனா
* உருகுவே

## பகலொளி சேமிப்பு நேரமாக பயன்படுத்தும் பகுதிகள் ([[தெற்கு அரைக்கோளம்|தெற்கு அரைக்கோள]] [[கோடைகாலம்|கோடைகாலத்தின்போது]])
* பிரேசில்  - தென்மேற்கு மாநிலங்கள்
** மடோ குரோசோ
** மடோ குரோசோ டொ சுல்
* பரகுவை
*சிலி - பெருநிலப்பகுதி
*போக்லாந்து தீவுகள்
* அன்டார்க்டிக்காவின் சில நிலையங்கள்
இவை **[[ஒ.ச.நே - 04:00]]** ஐ சீர் நேரமாக பயன்படுத்துகின்றன.

## மேற்கோள்கள்

பகுப்பு:ஒ.ச.நே பெயர்ச்சிகள்
மைக், தலையில்லாத கோழி

**மைக், தலையில்லாத கோழி** (ஏப்ரல் 1945 – மார்ச்சு 1947), என்பது **அதிசய மைக்**, என்று அழைக்கபட்ட ஒரு Wyandotte வகை சேவலாகும். இது தலை துண்டிக்கப்பட்டபின்னரும் 18 மாதங்கள் உயிர் வாழ்ந்தது. இதன் உரிமையாளர் இந்த அதிசயத்தை நிரூபிக்க உத்தாக் பல்கலைக்கழகத்திற்கு எடுத்துச் சென்றார்.

## தலை துண்டிப்பு
செப்டம்பர் 10, 1945, அன்று லில்யாட் ஒல்சன் என்ற விவசாயியின் வீட்டிற்கு அவரது மாமியார் வந்திருந்தார். இரவு உணவுக்காக அவரது மனைவி அவரை தோட்டத்துக்கு அனுப்பி ஒரு கோழியைப் பிடித்து வரச்சொன்னார். ஒல்சன் 5 1/2 மாத மைக் என்னும் சேவலைப் பிடித்து கோடாரியால் வெட்டினார். வெட்டும்போது சேவல் சட்டென்று தலையை சற்று உள்ளிழுத்துக் கொள்ள, அதன் கொண்டை, அலகு, கண்கள், ஒரு காது என முகத்தின் முன்பகுதி மட்டும் துண்டானது. மூளை லேசாக சேதமுற்றது. ஆனால் மூளைக்கும், இதயத்துக்கும் குருதியைக் கொண்டு செல்லும் நாளங்கள்  சேதமடையவில்லை.

தலையின் பெரும் பகுதியை வெட்டிய பின்னரும்  மைக் தலையில்லாமல் அங்கும் இங்கும் ஓட ஆரம்பித்தது. உணவைத் தேடியது.

மைக் சாகாததால் அதைப் பாராமரிக்க ஒல்சன் முடிவெடுத்தார். அதன் காயத்துக்கு மருத்துவம் பார்த்தார். தண்ணீருடன் பாலையும், சிறு சிறு உணவுப் பொருட்களையும் மை குமிழ் கொண்டு மைக்கின் தொண்டைக்குள் உற்ற ஆரம்பித்தார். விரைவில் காயம் ஆறியது. பின்னர் சிறு தானியங்களையும் அந்தது துளை வழியாக விழுங்கத் தொடங்கியது. 

## புகழ்
மைக்கின் புகழ் நாடெங்கும் பரவியது. அதன் முகப் பகுதியை ஒரு போத்தலில் போட்டு பாதுகாத்தார். பின்னர ஒல்சன் பல இடங்களுக்கு காட்சிக்கு மைக்கை கூட்டிச் சென்றார். புகழ்பெற்ற "டைம்" மற்றும் "லைப்" பத்திரிக்கைகளுக்காக படம்பிடிக்கப்பட்டது.

மைக்கை பார்க்க 25 சென்ட் வசூக்கப்பட்டது. அதன் மூலம் மாதம் 4500 (மே, 2015ல் 47,500)அமெரிக்க டாலர்களை சம்பாதித்தார் ஒல்சன். சேவலின் மதிப்பு 10,000 டாலர்கள் என மதிப்பிடப்பட்டது.

## இறப்பு
மார்ச்சு, 1947ல் ஒல்சன் ஃபீனிக்சில் உள்ள ஒரு நெடுஞ்சாலை உணவகத்தில் தங்கியிருந்தார். நள்ளிரவில் மைக் சளியால் மூச்சுத் திணறத் தொடங்கியது. மைக்கிற்கு உணவு கொடுக்கும் சாதனங்களை அவர் கவணக் குறைவால் காட்சிக்கூடத்தில் மறந்துவிட்டிருந்தார். இதனால் மைக் இறந்தது.

## பிரேத பரிசோதனை
கழுத்து சிரை பாதிப்படையவில்லை என்பது கண்டுபிடிக்கப்பட்டது. மூளையில் இருந்த ஒரு கட்டி இரத்தப்போக்கை தடுத்திருந்தது. பெரும்பகுதி மூளையுடன் இருந்தது. அடிப்படை வேலைகளைச் செய்ய உதவும் மூளைப்பகுதி பாதிப்படையவில்லை.

## குறிப்புகள்

## மேற்கோள்கள்

*
*  
* 

## வெளி இணைப்புகள்
* Mike the Headless Chicken.org
* Mike the Headless Chicken 
* Mike the Headless Chicken 
* Mike the Headless Chicken

பகுப்பு:கோழிகள்
மோசசு நாகமுத்து

**மோசசு வீரசாமி நாகமுத்து** (*Moses Veerasammy Nagamootoo*, பிறப்பு: 30 நவம்பர் 1947) கயானா அரசியல்வாதியும் எழுத்தாளரும் ஆவார். இந்திய கொடிவழித் தமிழரான இவர் கயானாவின் பிரதமராக 2015 மே 20 முதல் 2020 ஆகத்து 2 வரை பதவியில் இருந்தார்.

## வாழ்க்கைச் சுருக்கம்
நாகமுத்து கயானாவின் பெர்பிசு மாவட்டத்தில் இந்தியக் கொடிவழித் தமிழ் குடும்பம் ஒன்றில் விம் என்ற ஊரில் பிறந்தார். ஆசிரியராகவும், பத்திரிகையாளராகவும் பணியாற்றிய இவர் பின்னர் வழக்கறிஞர் ஆனார்.

## அரசியலில்
1964 ஆம் ஆண்டில் மக்கள் முன்னேற்றக் கட்சியில் இணைந்து அரசியலில் இறங்கினார். 1992 ஆம் ஆண்டில் அக்கட்சியின் சார்பில் கயானா நாடாளுமன்றத்துக்குத் தேர்ந்தெடுக்கப்பட்ட இவர், தகவல்துறை அமைச்சராகவும், உள்ளூராட்சி அமைச்சராகவும் பணியாற்றினார். செட்டி ஜெகன், சாம் ஐன்ட்சு, ஜனெட் ஜெகன், பாரத் ஜாக்தியோ ஆகிய சனாதிபதிகளின் அமைச்சரவைகளில் உறுப்பினராக இருந்தார். 2000 ஆம் ஆண்டில் தனது அமைச்சர் பதவியைத் துறந்தார். 2008 ஆகத்து 2 இல் நடைபெற்ற மக்கள் முன்னேற்றக் கட்சியின் 29வது காங்கிரசு மாநாட்டில் ஐந்தாவது அதிகப்படியான வாக்குகள் (595) பெற்று கட்சியின் மத்திய குழுவுக்குத் தெரிவானார். 2011 ஆம் ஆண்டில் மக்கள் முன்னேற்றக் கட்சியில் இருந்து விலகும் வரை  நாடாளுமன்ற உறுப்பினராகத் தொடர்ந்திருந்தார்.

2011 ஆம் ஆண்டு அரசுத்தலைவர் தேர்தலில் நாகமுத்து மக்கள் முன்னேற்றக் கட்சியின் வேட்பாளராகப் போட்டியிடுவார் எனப் பலராலும் எதிர்பார்க்கப்பட்டது. ஆனால் அவர் 2011 அக்டோபர் 24 இல் கட்சியில் இருந்து விலகினார். பின்னர் அவர் 2011 அக்டோபரில் "மாற்றத்திற்கான கூட்டமைப்பு" என்ற அரசியல் கட்சியில் இணைந்து மீண்டும் நாடாளுமன்றத்திற்குத் தேர்ந்தெடுக்கப்பட்டார். 2015 மே மாதத்தில் நடந்த தேர்தலில் எதிர்க்கட்சிக் கூட்டணி வெற்றி பெற்றதை அடுத்து, நாகமுத்து கயானாவின் பிரதமராகவும், முதலாவது பிரதி சனாதிபதியாகவும் 2015 மே 20 அன்று பதவியேற்றார்.

## எழுத்தாளராக
2001 ஆம் ஆண்டில் இவர் *Hendree's Cure* என்ற புதினத்தை எழுதி வெளியிட்டார். 1950களிலும், 1960களிலும் விம் கிராமத்தில் குடிபுகுந்த மதராசி மீனவர்களின் வாழ்க்கையை விளக்கும் புதினமாக இதனை எழுதினார்.

## மேற்கோள்கள்

## வெளி இணைப்புகள்
* (Paywalled) Article on one of Nagamootoo's novels in Callaloo.
* Article on Nagamootoo in Stabroek News
* Article on Nagamootoo in Stabroek News
* Author information at Peepal Tree Press

பகுப்பு:கயானா எழுத்தாளர்கள்
பகுப்பு:கயானா தமிழர்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:கயானா அரசியல்வாதிகள்
மன்னார் தொடருந்துப் பாதை

**மன்னார் தொடருந்துப் பாதை** (*Mannar Line*) என்பது இலங்கையின் உள்ள ஒரு தொடருந்துப் பாதை ஆகும். இது வடக்குப் பாதையில் இருந்து மதவாச்சி சந்தியில் இருந்து பிரிந்து வட-மேற்கே வட மத்திய, மற்றும் வடக்கு மாகாணங்களுக்கூடாக சென்று தலைமன்னாரில் முடிவடைகின்றது. 106 கி.மீ. (66 மைல்) நீளமான இப்பாதையில் 11 தொடருந்து நிலையங்கள் அமைந்துள்ளன. இப்பாதை முதன் முதலாக 1914 ஆம் ஆண்டில் திறக்கப்பட்டது.

## வரலாறு

இலங்கைக்கும் இந்தியாவுக்கும் இடையே தொடருந்துப் பாதை ஒன்றை அமைக்கும் திட்டத்தில் மன்னார் பாதை திறக்கப்பட்டது. இரு நாடுகளுக்கும் இடையே 22 மைல் நீளப் பாலம் ஒன்று அமைப்பதற்காக மதராசு ரெயில்வே பொறியாளர்களால் 1894 ஆம் ஆண்டில் திட்டமிடப்பட்டது. இத்திட்டத்துக்கான தொழினுட்ப அச்சுப்படி வரையப்பட்டு, செலவுப் பகுப்பாய்வும் செய்யப்பட்டது. மன்னார் தீவில் அமைந்துள்ள தலைமன்னாரையும் இலங்கைப் பெரும் பரப்பையும் இணைக்கும் மன்னார் பாதை 1914 ஆம் ஆண்டில் அமைக்கப்பட்டது. இந்தியப் பகுதியில் தனுஷ்கோடி வரை தொடருந்துப் பாதை நீடிக்கப்பட்டது. ஆனாலும் இரு நாடுகளையும் இணைக்கும் பன்னாட்டுத் தொடருந்துப் பாலம் நிர்மாணிக்கப்படவில்லை.

## மேற்கோள்கள்

பகுப்பு:இலங்கையின் தொடருந்துப் பாதைகள்
பகுப்பு:வட மாகாணம், இலங்கை
பகுப்பு:வடமத்திய மாகாணம், இலங்கை
சப்த விடங்க தலங்கள்

**சப்தவிடங்கத்தலங்கள்** என்பவை தமிழ்நாட்டில் (எழு பெரும் தளங்கள்) உள்ள நடனத்தை அடிப்படையாகக் கொண்ட வழிபாட்டுத் தலங்கள் ஆகும். இவற்றின் தலைமையிடம் திருவாரூர் ஆகும். பிற விடங்கத்தலங்கள் திருநள்ளாறு, நாகபட்டினம் எனப்படும் நாகைக்காரோணம், திருக்காராயில், திருக்குவளை, திருவாய்மூர், வேதாரண்யம் ஆகியனவாகும். இந்த ஏழு ஊர்களிலுமுள்ள சிவன் கோவில்களில் சிவபெருமான் சன்னதிக்கு அருகில் அமைந்துள்ள தியாகராஜர் சன்னதிகளில் "விடங்கர்" என அழைக்கப்படும் இலிங்கங்கள் பூசிக்கப்படுகின்றன. விடங்கர் என்பது "உளியால் செதுக்கப்படாத மூர்த்தி" எனப் பொருள்படும். இந்திரனிடம் முசுகுந்தச் சக்கரவர்த்தி பெற்றுவந்த ஒரே உருவம் கொண்ட ஏழு  சிலைகள் இந்த ஏழு ஊர்களில் பிரதிஷ்டை செய்யப்பட்டன என்பது மரபு வரலாறு  இவை உளியால் செதுக்கப்படாத மூலவரை உடைய ஏழு சிவதலங்களாகும். வடமொழி சொல்லான சப்த என்பது ஏழு என்ற பொருளினையும், விடங்க என்பது உளியால் செதுக்கப்படாத எனும் பொருளையும் தருகிறது.

## தனிப்பாடல்
சப்தவிடங்கத்தலங்கள் குறித்து தனிப்பாடல் ஒன்று உள்ளது.

:சீரார் திருவாரூர் தென்னாகை நள்ளாறு
:காரார் மறைக்காடு காராயில்-பேரான
:ஒத்த திருவாய்மூர் உவந்த திருக்கோளிலி
:சத்த விடங்கத் தலம்

‘டங்கம்‘ என்றால் உளியால் பொளிதல், உளியால் பொள்ளாத சுயம்புமூர்த்தியாக, தானே தோன்றியதாகக் கொள்ளப்படுகிறது. மேற்குறிய அனைத்துக் கோயில்களிலும் ‘விடங்கர்‘ என அழைக்கப்படும் பளிங்குக்கல்லில் செய்யப்பட்ட சிறிய லிங்கத்திற்கு அபிஷேகமும், ஆராதனைகளும் நடைபெறுகின்றன. விடங்கர் என்ற சொல் ஆடவல்லான் பெருமானைக் குறிக்கும்போது ‘பேரழகன்‘ என்ற பொருளில் வரும்.

## சப்தவிடங்கத் தலங்களின் இறைவன்
சப்தவிடங்கத்தலங்களில் உள்ள இறைவன் பின்வரும் நிலையில் அமைகின்றனர்.
* திருவாரூர் - வீதி விடங்கர் 
* திருநள்ளாறு - நாகவிடங்கர்
* நாகைக்காரோணம் - சுந்தரவிடங்கர்  
* திருக்காராயில் - ஆதிவிடங்கர்    
* திருக்கோளிலி - அவனிவிடங்கர் 
* திருவாய்மூர் - நீலவிடங்கர் 
* வேதாரண்யம் - புவனிவிடங்கர்

## சப்தவிடங்க நடனங்கள்
ஒவ்வொரு தலத்திலும் இறைவன் ஆடும் ஆட்டத்திற்கு ஒவ்வொரு பெயர் உள்ளது.  
* திருவாரூர் தியாகராசப்பெருமான் - உயிரின் இயக்கமான மூச்சு உள்ளும் வெளியும் போய்வரும் உன்னத இயக்கத்தை உணர்த்தும் அஜபா நடனம் 
* திருநள்ளாறு - பித்தர் ஆடுவது போன்ற உன்மத்த நடனம்
* நாகைக்காரோணம் - கடல் அலைகள் எழுவது போன்று உள்ள தரங்க நடனம்  
* திருக்காராயில் - கோழியைப் போல் ஆடும் குக்குட நடனம் 
* திருக்குவளை - வண்டு மலருக்கும் குடைந்து குடைந்து ஆடுதல் போன்று உள்ள பிருங்க நடனம் 
* திருவாய்மூர் - தாமரை மலர் அசைவது போன்றுள்ள கமல நடனம்
* வேதாரண்யம் - அன்னப்பறவை அடியெடுத்து வைத்தாற்போலுள்ள ஹம்சபாத நடனம்

இத்தலங்களில் சிவபெருமான் ஆடும் தாண்டவங்கள் சப்த விடங்க தாண்டவங்கள் என்று அழைக்கப்படுகின்றன.

## மேற்கோள்கள்

பகுப்பு:சிவன் கோயில்கள்
பகுப்பு:சப்த விடங்க தாண்டவங்கள்
பல்லுருத்தோற்றம் (கணிப்பொறி அறிவியல்)

பொருள் நோக்கு நிரலாக்கத்தில், **பல்லுருவாக்கம்** (*Polymorphism*) என்பது ஒரு வகுப்பின் செயலிகளை, மாறிகளை, அல்லது பொருட்களை அந்த வகுப்பின் subclasses தமது தேவைகளுக்கு ஏற்றமாதிரி நிறைவேற்ற முடியும் என்ற கூற்றாகும்.

## எடுத்துக்காட்டுக்கள்
### பி.எச்.பி

```php
<?php

interface IAnimal
{
    function getName();
    function talk();
}

abstract class AnimalBase implements IAnimal
{
    protected $name;

    public function __construct($name)
    {
        $this->name = $name;
    }

    public function getName()
    {
        return $this->name;
    }
}

class Cat extends AnimalBase
{

    public function talk()
    {
        return "Meowww!";
    }
}

class Dog extends AnimalBase
{

    public function talk()
    {
        return "Arf! Arf!";
    }
}

$animals = array(
    new Cat("Missy"),
    new Cat("Mr. Mistoffelees"),
    new Dog("Lassie")
);

foreach ($animals as $animal) {
    echo $animal->getName() . ": " . $animal->talk();
}

?>
```


### பெர்ள்
Polymorphism in பெர்ள் is inherently straightforward to write because of the language's use of sigils and references. This is the `Animal` example in standard OO Perl:


```perl
package Animal;
sub new {
    my ($class, $name) = @_;
    bless {name => $name}, $class;
}

package Cat;
@ISA = "Animal";
sub talk {"Meow"}

package Dog;
@ISA = "Animal";
sub talk {"Woof! Woof!"}

package main;
my @animals = (
    Cat->new("Missy"),
    Cat->new("Mr. Mistoffelees"),
    Dog->new("Lassie"),
);
for my $animal (@animals) {
    print $animal->{name} . ": " . $animal->talk . "\n";
}

# prints the following:
#
# Missy: Meow
# Mr. Mistoffelees: Meow
# Lassie: Woof! Woof!
```


This means that Perl can also apply polymorphism to the method call. The example below is written using the `Moose` module in order to show modern OO practises in Perl (it is not required for method polymorphism):


```perl
{
    package Animal;
    use Moose;
    has 'name' => ( isa => 'Str', is => 'ro' );
}

{
    package Cat;
    use Moose;
    extends 'Animal';
    sub talk  { 'Meow' }
    sub likes { 'Milk' }
}

{
    package Dog;
    use Moose;
    extends 'Animal';
    sub talk  { 'Woof! Woof!' }
    sub likes { 'Bone' }
}

my @animals = (
    Cat->new( name => 'Missy' ),
    Cat->new( name => 'Mr. Mistoffelees' ),
    Dog->new( name => 'Lassie' ),
);

for my $animal ( @animals ) {
    for my $trait qw/talk likes/ {
        print $animal->name . ': ' . $trait . ' => ' . $animal->$trait;
    }
}

# prints the following:
#
# Missy: talk => Meow
# Missy: likes => Milk
# Mr. Mistoffelees: talk => Meow
# Mr. Mistoffelees: likes => Milk
# Lassie: talk => Woof! Woof!
# Lassie: likes => Bone
```


## வெளி இணைப்புகள்
* PHP 5 and Polymorphism 

பகுப்பு:பொருள் நோக்கு நிரலாக்கம்
இந்திய உணவு பதனிடும் தொழில்நுட்பக் கழகம்

**இந்திய உணவு பதனிடும் தொழில்நுட்பக் கழகம்** (Indian Institute of Food Processing Technology (IIFPT)  இந்திய அரசின்  உணவு பதனிடும் தொழில்கள் அமைச்சகத்தின் கீழ், தஞ்சாவூரில் அமைந்த ஒரு முன்னோடி உணவு பதனிடும் தொழில்நுட்பக் கல்வி மற்றும் ஆய்வுக் கழகம் ஆகும். )..

## துறைகள்
இக்கழகம் ஆறு துறைகள் கொண்டுள்ளது.
# உணவு உற்பத்தி மேம்பாட்டுத் துறை  
#உணவு தரம் மற்றும் சோதனை துறை 
# உணவு நுண்ணுயிரியல் துறை
# உணவு பொறியியல் துறை.
#கல்வி மற்றும் மனிதவள மேம்பாட்டுத் துறை 
# விதை பரவும் தொழில்நுட்பத் துறை 
### ஆய்வுக் கூடங்கள்
உணவு பதனிடும் ஆய்வு மாணவர்களுக்கு பயன் தரக் கூடிய ஆய்வகங்கள்:

*உணவு உற்பத்தி மற்றும் மேம்பாட்டு ஆய்வகம் 
*உணவு நுண்ணுயிரியல் ஆய்வகம் 
*உணவு தர மேம்பாடு ஆய்வகம் 
*உணவு சேமிப்பு மற்றும் பொதி கட்டுதல் ஆய்வகம்
*உணவு பதனிடும் மற்றும் குஞ்சுபொரிப்பு ஆய்வகம் 
*படிம மேம்பாட்டு ஆய்வகம்  
* மென் எக்ஸ்-ரே ஆய்வகம் (Soft X-ray Laboratory)
* ஓசை ஆய்வியல் மற்றும் ஒலியலை எதிர்வு ஆய்வகம்
*நவீன அடுமனை ஆய்வகம்
* உணவு பதனிடும் முறை கற்றல் ஆய்வகம் 

### படிப்புகள்
உணவு பதனிடும் பொறியியல் துறையில் நான்காண்டு இளநிலை படிப்புகளும், இரண்டாண்டு முதுநிலை படிப்புகளும் மற்றும் ஆய்வுப் படிப்புகளும் உள்ளன. இக்கழகம் தமிழ்நாடு வேளாண்மை பல்கலைக்கழகத்துடன் இணைக்கப் பெற்றது. 

மேலும் பன்னாட்டு நிறுவனங்களுடன் செய்து கொண்ட புரிந்துணர்வு ஒப்பந்தங்கள் மூலம், இத்தொழில்நுட்ப கழகத்தின் ஆசிரியர்களும் மற்றும் மாணவர்களும் உலகத் தரம் வாய்ந்த உணவு பதனிதல் மற்றும் மேம்பாட்டுத் துறையின் தொழில்நுட்பங்களை பரிமாற கொள்ளப்படுகிறது. .

## மேற்கோள்கள்

## வெளி இணைப்புகள்
*  இந்தியப் பயிர் பதனிடும் தொழில்நுட்பக் கழகத்தின் அதிகாரப்பூர்வ இணையதளம்

பகுப்பு:இந்திய அரசுத் திட்டங்கள்
பகுப்பு:இந்திய தொழில்நுட்பக் கழகங்கள்
பகுப்பு:இந்திய அறிவியல் நிலையங்கள்
பகுப்பு:தமிழ்நாட்டிலுள்ள ஆராய்ச்சி நிறுவனங்கள்
பகுப்பு:இந்தியாவில் உணவு பதப்படுத்தும் தொழில்
பகுப்பு:உணவு பதப்படுத்தும் தொழில்கள் அமைச்சகம்
பெராக்சோயிருகார்பனேட்டு

வேதியலில், **பெராக்சோயிருகார்பனேட்டு** (*peroxodicarbonate*) என்பது C2O62&minus; என்ற மூலக்கூறு வாய்பாடுடன் இணைதிறன் எண்ணிக்கை 2 எனப் பெற்றிருக்கும் ஒர் எதிர்மின் அயனியாகும். இந்த ஆக்சோகார்பன் அயனியில் தனி கார்பன் மற்றும் ஆக்சிசன் அணுக்கள் உள்ளன. இரண்டு கார்பனேட்டு அயனிகள் இணைந்து ஒரு -O-O-பெராக்சைடு பாலம் உருவாகியுள்ள மூலக்கூறு வடிவமைப்பாக இதனைக் காணவியலும்.

உருகிய  இலித்தியம் கார்பனேட்டை மின்னாற்பகுக்கும் போது எதிர் மின்வாயில் பெராக்சோகார்பனேட்டுடன் (CO42&minus;) பெராக்சோயிருகார்பனேட்டு எதிர்மின் அயனி உண்டாகிறது. ருபீடியம் கார்பனேட்டின் நிறைவுற்ற கரைசலை தண்ணீரில் மின்னாற்பகுக்கும் பொழுதும் இந்த எதிர்மின்னயனியைத் தயாரிக்க முடியும்.

1895 ஆம் ஆண்டில் கான்சுடம் மற்றும் வான் அன்சென் ஆகியோர் பொட்டாசியம் பெராக்சோயிருகார்பனேட்டைத், K2C2O6 தயாரித்தனர்.  இதனுடைய படிகவமைப்பு 2002 ஆம் ஆண்டில்தான் கண்டறியப்பட்டது. இதையும் நிறைவுற்ற பொட்டாசியம் கார்பனேட் கரைசலை 20 பாகை செல்சியசு வெப்பநிலையில் மின்னாற்பகுப்பதன் மூலம் தயாரிக்க முடியும். இளம் நீலநிற படிகவடிவ திண்மமாக காணப்படும் இவ்வுப்பு 141 பாகை வெப்பநிலையில் சிதைவடைந்து ஆக்சிசனையும் கார்பன்-டை-ஆக்சைடையும் வெளிவிடுகிறது. தாழ்வெப்பநிலைகளில் இது மிக மெதுவாக சிதைவடைகிறது. 
 
இளம் நீலநிற படிகவடிவ திண்மமாக காணப்படும் ருபீடியம் பெராக்சோயிருகார்பனேட்டு 424K வெப்பநிலையில் சிதைவடைகிறது. 2003 ஆம் ஆண்டில் இதனுடைய வடிவமைப்பு வெளியிடப்பட்டது. இவ்விருவகை உப்புகளிலும் உள்ள ஒவ்வொரு இருகார்பனேட்டு அலகுகளும் சமதள அமைப்பில் உள்ளன. ருபீடியம் உப்பில்  மூலக்கூறு மொத்தமும்  சமதள அமைப்பிலேயே காணப்படுகிறது. . அதே வேளையில் பொட்டாசியம் உப்பில் உள்ள இரண்டு அலகுகளும் O-O பிணைப்பைக் கொண்டு இரண்டு வேறுபட்ட மற்றும் கிட்டத்தட்ட செங்குத்துத் தளங்களில் காணப்படுகின்றன.

## மேற்கோள்கள்

## இவற்றையும் காண்க
*இருகார்பனேட்டு
*சோடியம் பெர்கார்பனேட்டு

பகுப்பு:ஆக்சி எதிர்மின்னயனிகள்
பகுப்பு:ஆக்சோகார்பன்கள்
இருகார்பனேட்டு

கரிம வேதியியலில், **இருகார்பனேட்டு** (*dicarbonate*) என்பது கனிம வேதியியலில் இரு இணைதிறன் எண்ணிக்கை கொண்ட  [-O-(C=O)-O-(C=O)-O-] அல்லது 2• என்ற வாய்பாட்டைக் கொண்டிருக்கும் வினைத்தொகுதிகளை அல்லது செயல்படு குழுக்களைக் குறிக்கிறது. ஒர் ஆக்சிசன் அணுவை பங்கீடு செய்துகொள்ளும் இரண்டு கார்பனேட்டு குழுக்களை இவை பெற்றுள்ளன. கற்பிதநிலை இருகார்பானிக் அமிலத்தின்,  அல்லது HO-(C=O)-O-(C=O)-OH. இரட்டை எசுத்தர்களாகவும் இச்சேர்மங்களை பார்க்கவியலும். இருமீத்தைல் இருகார்பனேட்டு, H3C-C2O5-CH3 மற்றும் இரு மூவிணைய இருகார்பனேட்டு, (H3C-)3C-C2O5-C(-CH3)3 ஆகிய இரண்டு சேர்மங்களும் முக்கியமான எடுத்துக்காட்டுகளாகும்.

இது ஆக்சோகார்பனின் எதிர்மின் அயனிகளில் ஒன்றாகும். இந்த ஆக்சோகார்பன் அயனியில்  தனி கார்பன் மற்றும் ஆக்சிசன் அணுக்கள் உள்ளன. இருகார்பனேட்டு உப்புகள் நிலைப்புத்தன்மை அற்றவையாகத் தோன்றினாலும் கார்பனேட்டு கரைசல்களில் கணநேர இருப்பைக் கொண்டுள்ளன.

இருகார்பனேட்டு என்ற சொல்லாட்சி சில சமயங்களில் பைகார்பனேட்டு, [HCO3]−  என்ற வினைத்தொகுதியைக் குறிக்க உபயோகிக்கப்படுகிறது. ஐதரசன்கார்பனேட்டு எதிர்மின் அயனி [HCO3]&minus; அல்லது கரிமக் குழு [HCO3-].இரண்டுக்கும் பொதுவான பெயராக இருப்பது இதற்கு காரணமாகும்.
## மேலும் காண்க
*ஆக்சலேட்டு
*பெராக்சோயிருகார்பனேட்டு
*முக்கார்பனேட்டு
*பைரோசல்பேட்டு
*பெராக்சியிருசல்பேட்டு
*டைதயோனேட்டு
*டிரைதயோனேட்டு
*டெட்ராதயோனேட்டு

## மேற்கோள்கள்

பகுப்பு:ஆக்சி எதிர்மின்னயனிகள்
பகுப்பு:எசுத்தர்கள்
பகுப்பு:கார்பனேட்டு எசுத்தர்கள்
பகுப்பு:வேதி வினைக்குழுக்கள்
இன்டெர்னெட்.ஆர்க்

**இன்டெர்னெட்.ஆர்க்** (*Internet.org*) என்ற அமைப்பு வளர்ச்சி குறைந்த நாடுகளில் தேர்ந்தெடுக்கப்பட்ட சில இணைய சேவைகளுக்கான அணுக்கத்தை   குறைந்த கட்டணத்தில் அல்லது கட்டணமின்றி வழங்க  சமூக வலைத்தள நிறுவனமான முகநூல் ஏழு நகர்பேசி  நிறுவனங்களுடன் (சேம்சங், எரிக்சன், மீடியாடெக், மைக்ரோசாப்ட், ஓபரா மென்பொருள், ரிலையன்சு மற்றும் குவால்காம்) கூட்டாக ஏற்படுத்தப்பட்டதாகும்.  இணைய அணுக்கத்தினை வழங்குவதில் புதிய வணிக  ஏற்பாடுகளை உருவாக்கியும் வழங்குதிறனை கூட்டியும்  இந்த குறிக்கோளை அடைய  இந்த அமைப்பு முயல்கின்றது.

இது இணைய சமத்துவத்தை மீறுவதாகவும் தனது போட்டியாளர்களுக்கு எதிராக முகநூலின்  சேவைகளை முன்னிலைப்படுத்துவதாகவும் குற்றச்சாட்டு எழுந்துள்ளது. *இந்தியாவின் ஏழை மக்களை குறிவைத்த முகநூலின் நிகராளி* என இன்டெர்னெட்.ஆர்கை விமர்சித்து இந்தியாவில் பதிவுகள் வெளியாகின. ஏப்ரல் 2015 வரை இன்டெர்னெட்.ஆர்க் பயனாளர்கள்ஒரு சில வலைத்தளங்களையே விலையின்றி காணவியைந்தது. எந்தெந்த வலைத்தளங்களை விலையின்றிக் காணலாம் எனும் பட்டியலை முகநூல் தீர்மானிப்பது  இணைய சமத்துவத்தை மீறுவதாக அமைகின்றது. இருப்பினும், மே 2015இல் முகநூல் நிறுவனம் தனது வரையறைகளுக்குட்பட்ட அனைத்து வலைத்தளங்களும் இன்டெர்னெட்.ஆர்க் மூலம் கிடைக்கும் என அறிவித்துள்ளது.|}

## வரலாறு

### தொடக்கம்

இன்டெர்னெட்.ஆர்க் ஆகத்து 20, 2013 அன்று துவங்கப்பட்டது. தொடக்க விழாவின்போது  முகநூல் நிறுவனரும் தலைமைச் செயலதிகாரியுமான மார்க் சக்கர்பெர்க் தனது திட்டத்தை விவரித்து பத்து பக்கங்கள் கொண்ட விரிதாளை வெளியிட்டார். இதில் உலகின் அனைத்து மக்களுக்கும் இணைய அணுக்கத்தை மேம்படுத்தும் முகநூலின் முந்தைய திட்டமான பேஸ்புக் சீரோவின் முன்னெடுப்பாக இதனை விவரித்திருந்தார்.   மேலும் "இணைக்கப்பட்டிருப்பது மாந்த உரிமை" என அறிவித்திருந்தார். இந்த தொடக்கத்தை   கூகுளின் லூன் திட்டத்துடன்  *[[டெக்கிரஞ்சு]]* இதழ் ஒப்பிட்டது.

#### பங்கேற்பு
குறிப்பிட்ட சில தொடக்க நாட்களும் பங்கேற்கும் நகர்பேசி நிறுவனங்களும் கீழே பட்டியலிடப்பட்டுள்ளன:
*சூலை 2014: சாம்பியா
*அக்டோபர் 2014: தன்சானியா
*நவம்பர் 2014: கென்யா
*சனவரி 2015: கொலொம்பியா
*சனவரி 2015: கானா,  ஏர்டெல்லுடன்
* 10 பெப்ரவரி 2015: இந்தியா, ரிலையன்சுடன்
* 18 மார்ச் 2015: பிலிப்பீன்சு இசுமார்ட்டு கம்யூனிகேசன்சுடன்
* 31 மார்ச் 2015: குவாத்தமாலா டைகோவுடன்  
* 20 ஏப்ரல் 2015: இந்தோனேசியா இந்தோசாட்டுடன்
* 10 மே 2015: வங்காளதேசம் ரோபியுடன்
* 13 மே 2015: மலாவி  ஏர்டெல் மற்றும் டிஎன்எம் உடன்

## மேற்கோள்கள்

## வெளி இணைப்புகள்
* 

பகுப்பு:இணையமும் சமூகமும்
பகுப்பு:இணைய சமத்துவம்
ஆல்வன் கிரகாம் கிளார்க்

**ஆல்வன் கிரகாம் கிளார்க்** (*Alvan Graham Clark*, 10 சூலை 1832 - 9 சூன் 1897) அமெரிக்க வானியலாளரும், தொலைநோக்கி செய்வினைஞருமாவார். மேலும் இவர் ஆல்வன் கிளார்க் குழுமம் நிறுவிய ஆல்வன் கிளார்க்கின் மகனாவார். 

1862 சனவரி 31ஆம் நாளன்று மாசச்சூசெட்ஸ் கேம்பிரிட்ச் துறையில் புதிய 18½ தொலைநோக்கியை வெள்ளோட்டம் பார்த்த போது இவர் சிரியசு-பி விண்மீனைக் கண்டறிந்தார். இந்தப் பொலிவு அளவு 8 கொண்ட சிரியசின் இணைமீன்தான் முதன்முதலில் கண்டறிந்த வெண் குறுமீன் ஆகும்.

இந்த 18½ அங்குலத் தொலைநோக்கி இன்றும் இலினொய், எவான்சுட்டனில் உள்ள வடமேற்குப் பல்கலைக்கழகத்தின் டியர்பார்ன் வான்காணகத்தில் பயன்படுத்தப்படுகிறது.

## மேற்கோள்கள்

* 
* The Dearborn Telescope
* Sirius A & B: A Double Star System In The Constellation Canis Major
* Northwestern University Astronomy and Astrophysics - History of Dearborn Observatory 
* Look south to see winter's brightest constellations

பகுப்பு:1832 பிறப்புகள்
பகுப்பு:1897 இறப்புகள்
பகுப்பு:அமெரிக்க வானியலாளர்கள்